== De senere år ==
Efter [[Operation Barbarossa|den tyske invasion af Sovjetunionen]] i juni [[1941]] var Vorosjilov kommandør over den kortlivede nordvestlige direktion, som styrede adskillige sovjetiske fronter. Han udviste betydeligt personligt mod og ledede personligt et modangreb mod tyske kampvogne med en pistol i hånden. Men han udviste også alvorlig inkompetence og evnede ikke at forhindre at tyskerne omringede [[Leningrad]] og blev erstattet med den langt dygtigere [[Georgij Zjukov]]. I [[1945]]-[[1947]] førte han tilsyn med etableringen af det kommunistiske styre i [[Ungarn]].
 
I [[1952]] blev Vorosjilov udpeget som medlem af præsidiet i centralkomiteen. Stalins død førte til en større ændring i den sovjetiske ledelse og i marts [[1953]] blev Vorosjilov udpeget til formand for præsidiet i [[Den Øverste Sovjet]], dvs. statsoverhoved, med [[Nikita Khrusjtjov]] som førstesekretær for kommunistpartiet og [[Georgij Malenkov|Malenkov]] som regeringsleder. Vorosjilov, [[Georgij Malenkov]] og Khrusjtjov gennemførte arrestationen af [[Berija]] efter Stalins død i 1953.
Politik